KTC จับมือวีซ่า-เอ.พี.ฮอนด้า ชวนช็อป
KTC จับมือวีซ่า-เอ.พี.ฮอนด้า ชวนสมาชิกช็อปรับสุข 3 ต่อ กับแคมเปญ “ช้อปสุดฟิน ห้างดังท้องถิ่นทั่วไทย” 
1 ส.ค. 2560

บริษัท บัตรกรุงไทย จำกัด (มหาชน) หรือ KTC โดยนางพิทยา วรปัญญาสกุล รองประธานเจ้าหน้าที่บริหาร – ธุรกิจบัตรเครดิต ผนึกกำลังพันธมิตร บริษัท เอ.พี. ฮอนด้า จำกัด โดยนายอารักษ์ พรประภา รองประธากรรมการบริหาร และ บริษัท วีซ่า อินเตอร์เนชั่นแนล (ประเทศไทย) โดยนายสุริพงษ์ ตันติยานนท์  ผู้จัดการ พร้อมทั้งห้างสรรพสินค้า และคอมมูนิตี้มอลล์ ท้องถิ่นทั่วประเทศ ออกแคมเปญ “ช้อปสุดฟิน ห้างดังท้องถิ่นทั่วไทย” กับบัตรเครดิตเคทีซี ชวนสมาชิกเลือกซื้อสินค้าได้คุ้มกว่า ณ ห้างสรรพสินค้าที่ร่วมรายการ เพื่อตอบโจทย์ไลฟ์สไตล์ของกลุ่มสมาชิกที่ให้ความสำคัญ และคุ้นเคยกับการใช้บริการในห้างสรรพสินค้าสัญชาติไทยในแต่ละท้องถิ่น
ทั้งนี้ประกอบด้วย แพชชั่น ช้อปปิ้ง เดสติเนชั่น จังหวัดระยอง / คลังพลาซ่า และคลังวิลล่า จังหวัดนครราชสีมา / วี – สแควร์ พลาซ่า และวิถีเทพ จังหวัดนครสวรรค์ / แฟรี่พลาซ่า จังหวัดขอนแก่น / สุนีย์ ซิตี้มอลล์  จังหวัดอุบลราชธานี / ไดอาน่า คอมเพล็กซ์ หาดใหญ่ /  ลีทรัพย์สิน จังหวัดสงขลา  / สหไทย การ์เด้น พลาซ่า จังหวัด สุราษฎร์ธานี / สหไทยพลาซ่า สหไทยสรรพสินค้า และลัคกี้ดีพาร์ทเม้นท์สโตร์ จังหวัดนครศรีธรรมราช / เมญ่า จังหวัดเชียงใหม่ และท็อปแลนด์พลาซ่า จังหวัด พิษณุโลก เพียงสมาชิกใช้จ่ายผ่านบัตรเครดิตเคทีซี ระหว่างวันที่ 1 กรกฎาคม – 30 กันยายน 2560 รับสุข 3 ต่อ
โดย ต่อที่ 1 รับของสมนาคุณฟรีทันที ตามเงื่อนไขที่แต่ละห้างกำหนด ต่อที่ 2 สมาชิกใช้จ่ายผ่านบัตรฯ ครบทุก 500 บาท รับ 1 สิทธิ์เพื่อลุ้นรับรางวัลจักรยานยนต์ ออล นิว ฮอนด้า สกู๊ปปี้ ไอ (All New Honda Scoopy i) รวม 14 รางวัล มูลค่า 673,400 บาท พิเศษ!! รับเพิ่มอีก 1 สิทธิ์ เมื่อใช้จ่ายผ่านบัตรเครดิตเคทีซี วีซ่าและ ต่อที่ 3  สมาชิกใช้คะแนนสะสม KTC FOREVER REWARDS เท่ากับยอดใช้จ่ายต่อเซลส์สลิป รับส่วนลดเพิ่ม หรือรับเครดิตเงินคืน 12% ได้ทุกวัน พิเศษ!! รับส่วนลดเพิ่ม หรือรับเครดิตเงินคืน 17% เมื่อใช้จ่ายผ่านบัตรเครดิตเคทีซี วีซ่า
 